## La Ciutat de les Arts i les Ciències i l’Oceanogràfic amplien la vigència de l’abonament anual per als socis afectats per la riuada

*** Podran disfrutar del seu abonament de 2024 fins al 31 de març de 2025**

La Ciutat de les Arts i les Ciències i l’Oceanogràfic de València han ampliat la validesa de l’abonament anual de 2024 fins al 31 de març de 2025 als socis dels municipis afectats per la riuada d’octubre.

Esta mesura, que busca fer costat a les famílies afectades per les inundacions, va destinada als membres del programa dels abonaments ‘Amics de la Ciutat’ i ‘Amics de l’Oceanogràfic’ que residixen en les localitats següents: Alaquàs, Albal, Albalat de la Ribera, Alborache, Alcàsser, l’Alcúdia, Aldaia, Alfafar, Alfarb, Algemesí, Alginet, Almussafes, Alzira, Benetússer, Benifaió, Beniparrell, Bétera, Bugarra, Buñol, Calles, Camporrobles, Carlet, Catadau, Catarroja, Caudete de las Fuentes, Corbera, Quart de Poblet, Cullera, Chera, Cheste, Xirivella, Chiva, Dos Aguas, Favara, Fortaleny, Fuenterrobles, Gestalgar, Godelleta, Guadassuar, Llíria, Loriguilla, Llocnou de la Corona, Llaurí, Llombai, Macastre, Manises, Massanassa, Mislata, Montserrat, Montroi, Paiporta, Paterna, Pedralba, Picanya, Picassent, Polinyà de Xúquer, Rafelguaraf, Real, Requena, Riba-roja de Túria, Riola, Sedaví, Siete Aguas, Silla, Sollana, Sinarcas, Sot de Chera, Sueca, Tavernes de la Valldigna, Torrent, Turís, Utiel, València-pedanies sud (la Torre, Forn d’Alcedo, Castellar-Oliveral, Pinedo, el Saler, el Perellonet i el Palmar), Vilamarxant, Yátova, Benicull de Xúquer.

Els socis ja han sigut informats per correu electrònic, en el qual es detallen les condicions de l’ampliació. Amb això, podran continuar accedint amb el seu abonament de 2024, de manera il·limitada, a les instal·lacions i continuar gaudint dels descomptes en entrades per a acompanyants i altres servicis.

Fecha: 17/01/2025